Yamaha

Yamaha Corporation er en japansk produsent av musikkinstrumenter og forbrukerelektronikk. Det har om lag 20 000 ansatte (2012).

Det ble startet da Torakusu Yamaha (1851–1916), en klokkemaker, som reparerte et harmonium i 1887. Kort tid etter laget sitt første egne harmonium. Firmaet ble startet i 1897 med et kapital på 100 000 yen og fikk navnet Nippon Gakki Co. Ltd., men i 1987 ble dette erstattet med Yamaha Corporation. Logoen med tre stemmegafler er fra 1916.www.yamaha.com, hjemmesiden.

Yamaha laget sitt første piano i 1900 og sitt første flygel i 1902.

Det ble i 1949 registrert på børsen i Tokyo. I 1987 kom det første Disklavier, et elektronifisert selvspillende piano. Den selvsyngende programvaren Vocaloid kom i 2003. Produkter for miksing, høyttalere, studiolyd og scenelyd har siden slutten av 1960-årene gått under merket Yamaha Pro Audio.

Yamahas musikkskoler ble etablert i 1950-årene og er fortsatt i bruk over hele verden, med nær 700 000 studenter i 2012.Yamaha Corporation i Store Norske Leksikon. Blant mange «Yamaha artister» (de som kun bruker Yamaha-instrumenter) finner vi Stevie Wonder og Per Danielsson.

Produksjon av motorsykkel med diverse krigsmateriell, ble først ledet av Genishi Kawakami (1912–2002). Den ble i 1955 skilt ut i selskapet Yamaha Motor Company, som etterhvert også lager Yamaha snøscootere, diverse all-terrain vehicle (ATV), enkelte bilmotorer (blant annet for Toyota), roboter og utenbordsmotorer for båt. Motorsykkelen YZF-R1 ble introdusert i 1998. I 2012 laget de over seks millioner motorsykler.Yamaha Motor Co i Store Norske Leksikon.

Yamaha har også laget diverse sportsutstyr. Pil og bue-avdelingen var aktiv fra 1959 til 2012, etter å ha forsynt fem olympiske gullmedaljører.

 Referanser 

 Eksterne lenker 



Kategori:Gitarprodusenter
Kategori:Klaverprodusenter
Kategori:Produsenter av lydutstyr
Kategori:Produsenter av båtmotorer
Kategori:Motorsykkelprodusenter  
Kategori:Motorsykkelmerker
Kategori:Selskaper etablert i 1887
Kategori:1880-årene i Japan
Kategori:Musikkinstrumentprodusenter